|  |
| --- |
| HR_GRB.GIFZ .gifZ .gif**KOPRIVNIČKO-KRIŽEVAČKA ŽUPANIJA**Z .gif **JAVNI NATJEČAJ****ZA SUFINANCIRANJE KORIŠTENJA OBNOVLJIVIH IZVORA ENERGIJE ZA PROIZVODNJU ELEKTRIČNE ENERGIJE U KUĆANSTVIMA,****ZA VLASTITU POTROŠNJU****NA PODRUČJU KOPRIVNIČKO-KRIŽEVAČKE ŽUPANIJE U 2022. GODINI****PITANJA I ODGOVORI** |

1. U natječaju se ne traži Glavni elektrotehnički projekt kao dokument, međutim isti je potreban u svrhu izdavanja dokumenta Operatora distribucijskog sustava o mogućnosti priključenja buduće elektrane na mrežu koji se traži u prijavi, a isto tako, izrada Glavnog projekta ima svoju cijenu, a što ako ne „prođem“ na natječaju?

**Glavni projekt nije nam neophodan kod prijava jer nije ključan za odabir prijavljenih projekata koji će biti sufinancirani, ali će se u svakom slučaju u Ugovorima sa budućim Korisnicima subvencije uvjetovati sva natječajem propisana dokumentacija za mrežni pogon elektrane, a poglavito prilikom dostave zahtjeva za isplatom subvencije, kada je obavezno, uz ostalu dokumentaciju, dostaviti Potvrdu za trajni pogon FNE u mrežnom radu.**

**S tim u svezi, da ne bi prijavitelje koji možda neće biti Korisnici našeg natječaja, a bez subvencije neće realizirati projekt, opterećivali dodatnim troškovima za izradu Glavnog projekta, NEĆEMO tražiti dokument HEP ODS-a (točka VI. Obvezna dokumentacija, 14. Obavijest o mogućnosti priključenja na mrežu kućanstva s vlastitom proizvodnjom ili Elektroenergetska suglasnost ili elaborat optimalnog tehničkog rješenja priključenja na mrežu, ovisno o vrsti priključka na mrežu, izdanu od HEP ODS-a za FNE u mrežnom radu) o mogućnosti priključenja na mrežu. Sva ostala dokumentacija koja osigurava subvencije za FNE u mrežnom radu, propisana Javnim natječajem, vrijedi.**

1. Željeli bismo se prijaviti na natječaj za fotonaponsku elektranu, međutim, predmet prijave bi bila kuća za instalaciju FNE koja je novogradnja u kojoj već žive prijavljeni stanari, ali je još u izgradnji i nedostaje fasada do tehničkog pregleda i uporabne dozvole koja je potrebna kao dokument za prijavu. Ima li mogućnosti za prijavu uz uvjet da uporabna dozvola bude ishođena naknadno nakon proteka roka za prijavu na Javni natječaj?

**Ne. Vlasnici građevina koje nisu privedene svrsi sukladno aktu kojim se dozvoljava građenje (koje su u gradnji, za koje je pokrenut postupak legalizacije odnosno koje su u postupku ishođenja Rješenja o izvedenom stanju) do zadnjeg dana za prijavu na ovaj Javni natječaj, nisu prihvatljivi prijavitelji.**